kardosdrur/scandi-wiki huggingface dataset:
Dromedarerne i Djævlens Have

Dromedarerne i Djævlens Have er en dansk oplysningsfilm fra 2011 instrueret af Lene Kjær Jensen og Celine Deela.

Handling 
I et af de mest barske og golde områder i verden, midt i Saharas ørken, lever dromedarejeren Miin i en af de vestsahariske flygtningelejre. I filmen oplever vi Miins afhængighed og kærlighed til det helt unikke dyr dromedaren. Miin er efter krigens afslutning blevet arbejdsløs. Han drager derfor til Timbuktu, og køber sine første dromedarer. Miin fortæller om hans magiske tur gennem Saharaørkenen, hvor han guider efter solen og stjernerne, og ofrer en dromedar da han med guds hjælp finder en oase. Det er Miins startskud som dromedarejer. Ifølge Miin er dromedaren et nærmest guddommeligt dyr. Den har evner til at opfatte fænomener, som er udenfor menneskets forståelse; den farer aldrig vild, har en helt ufattelig evne til at finde vandhuller, og kan mærke når der er sandstorme eller regnvejr på vej. Den er et af de eneste dyr, der kan overleve under de ekstremt barske omstændigheder, og derfor er det vestsahariske folk i flygtningelejren dybt afhængige af at spise dens kød, drikke dens mælk og bruge den til transport. Vi møder en mand, der mod alle ods, har formået at skabe et godt liv i en flygtningelejr, ved hjælp af den fantastiske dromedar. Filmen er en mands hyldest til dette næsten overnaturlige dyr.

Referencer

Eksterne henvisninger 
 

Danske film fra 2011
Oplysningsfilm fra Danmark
Balletdrømme i slummen

Balletdrømme i slummen er en dansk dokumentar og udviklingsbistandsfilm fra 2006 instrueret af Suzanne Skærbæk Pedersen og Camilla Folsach Madsen.

Handling 
I et af Johannesburgs tætbefolkede og fattige byområder har balletdanseren Penelope Thloloe oprettet en balletskole. Her danser eleverne sig ud af skyggerne fra apartheid og fattigdom i håbet om en anden fremtid. Derfor står børnene i kø, når der er optagelsesprøve. Børnene vil hellere ses i trikot end som kriminel, selvom det betyder drillerier og tæsk af forældrene. 

Da danselæreren Penelope selv var 14 år gammel og trak i sin lyserøde trikot smed naboen mursten efter hende.

Penelopes lyserøde trikot blev hurtigt et symbol på noget "hvidt" i det stærkt raceopdelte Sydafrika, og som noget, der var forbeholdt den hvide overklasses børn. Penelopes ballettimer blev stemplet: "Ueketsa Lekgoa", hvilket er skældsord på setswana, som betyder "forsøg på at gøre sig selv hvid". Hun blev kaldt en kokosnød - brun uden på men hvid indeni.

Filmen følger den talentfulde balletpige, Dina, til træning og i dagligdagen. Dina Sekgobela er ti år og er en meget dygtig danser. Alt hendes ballettøj har hun fået af Penelope. Hendes familie er så fattig, at de ikke har råd til at købe hende noget, og træningen går hun gratis til tre gannge om ugen i et forsamlingshus med hårde betongulve og ingen spejle. Kun dans.

Da hun blev forældreløs i 2004 hjalp dansen hende. På bare tre måneder dansede hun sig igennem sorgen, og nu er hendes dans 'glad' igen. Men hun siger det ikke til sine venner. Balletskolen hedder Kasi. Det betyder township.

Referencer

Eksterne henvisninger 
 

Danske film fra 2006
Sydafrika
Oplysningsfilm fra Danmark
Dokumentarfilm fra Danmark
Min jødiske bedstefar - Portræt af en rejse

Min jødiske bedstefar - Portræt af en rejse er en film instrueret af Casper Høyberg.

Handling 
I et forsøg på at opspore sin fars families fortid rejser filminstruktøren Casper Høyberg i 1993 til Litauen og Israel. Han møder sin bedstemor i Tel Aviv og faderen i det nordlige Israel. Her voksede han op, indtil han som 5-årig kom til Danmark. Selv har han ingen erindring om sin fortid i Israel (eller om sit tidlige sprog), ved kun det, han har fået fortalt. Casper Høyberg får efterhånden bedstemoderen til at nærme sig den smertefulde fortid. Stumper af bedstefaderens liv og død, som lå skjult i familiehistorien, hentes frem i lyset. Det bringer familiemedlemmerne tættere på hinanden og også Casper Høyberg videre i processen med at søge sin jødiske identitet.

Referencer

Eksterne henvisninger 
 

Danske film fra 1994

Dokumentarfilm fra Danmark
Børneballade

Børneballade er en dansk kortfilm fra 1995, der er instrueret af Ayhan Ünlü.

Handling 
I et sommerhus bor 11 musikalske børn - og én voksen. Og børnene har en plan...

Referencer

Eksterne henvisninger 
 

Danske film fra 1995

Kortfilm fra Danmark
Metropollination

Metropollination er en film instrueret af Esben Tønnesen og Anders Hybel Bräuner.

Handling 
I et sterilt forretningsmiljø sidder en ung kvinde alene og keder sig foran en computer. Da hun beslutter at forlade kontoret irriteres og skræmmes hun af folks indelukkethed, men i hvert fald én anden person længes - som hun - efter kontakt med andre.

Referencer

Eksterne henvisninger 
 

Danske film fra 2001

Kortfilm fra Danmark
Lykketoft finale

Lykketoft finale er en film instrueret af Christoffer Guldbrandsen.

Handling 
I februar 2005 følger instruktøren statsministerens direkte modstander, Socialdemokraternes formand Mogens Lykketoft, i valgkampen op til Folketingsvalget. Lykketoft - finale viser partilederens mislykkede forsøg på at få sine budskaber i medierne og hans sammenstød med presse og partifæller i en umulig kamp for at overtage Statsministeriet. Indgår på dvd i antologien »Lykketoft finale« / »Fogh bag facaden«.

Referencer

Eksterne henvisninger 
 

Danske film fra 2005
Portrætfilm fra Danmark
Ø.K. i fem verdensdele

Ø.K. i fem verdensdele er en film instrueret af Hans Christensen og Ole Roos.

Handling 
I fem verdensdele beskrives ØK's forskellige aktiviteter: Tilskueren præsenteres for ØK's vidtforgrenede aktiviteter, arbejdsmetoder, samarbejdsformer og nyudviklinger. Jubilæumsfilm.

Referencer

Eksterne henvisninger 
 

Danske film fra 1972

Virksomhedsfilm fra Danmark
Fangernes børn

Fangernes børn er en dansk oplysningsfilm fra 2007, der er instrueret af Claus Arvad og Stine Bech.

Handling 
Zhang har tidligere arbejdet i et fængsel, og her oplevede hun, hvordan børnene hvileløst gik rundt udenfor fængslet og ventede på at deres forældre blev løsladt uden at vide, hvornår de ville se deres mor eller far igen. Derfor sagde Zhang sit job op i fængslet for at tage sig af børnene. I filmen fortæller Tui Hui på otte år og Jin Jahu på 13 år om livet på børnehjemmet og om savnet til deres mødre, der begge sidder inde på livstid.

Referencer

Eksterne henvisninger 
 

Film fra 2007

Oplysningsfilm fra Danmark
So er Manna Hugsan

So er Manna Hugsan er en film instrueret af Rolf Guttesen.

Handling 
I filmen ser man en række billeder fra Færøerne. Vi møder en trawlerfisker, en mand på en fiskefiletfabrik, en kvinde, hvis mand fisker på langfart, en hjemmefisker og en bonde. De føler sig meget utrygge over EF – størsteparten af dem er modstandere. En tidligere fisker slutter med at sige 'I EF ville vi bare være en lille gade i en storby - vi ville forsvinde'.

Referencer

Eksterne henvisninger 
 

Danske film fra 1973
Færøerne
Dokumentarfilm fra Danmark
EU
Trentemøller live in Copenhagen

Trentemøller live in Copenhagen er en film instrueret af Michael Schwanenflügel.

Handling 
I forbindelse med udgivelsen af det kritikerroste album Into the Great Wide Yonder drog den danske electro-ekvilibrist Trentemøller og hans band på turné. Turnéen startede i København i slutningen af 2010 og bragte dem derefter rundt til det meste af verden. Efter næsten 100 koncerter blev turnéen afsluttet i byen, hvor det hele startede, med to udsolgte shows i Den Grå Hal på Christiania.

Referencer

Eksterne henvisninger 
 

Danske film fra 2012
Musikfilm fra Danmark
Reflexion 2001

Reflexion 2001 er en film instrueret af Jan Troell.

Handling 
I foråret 2001 besøgte den svenske instruktør Jan Troell New York. Her lavede han en række optagelser ved World Trade Center ' en ensom streetdancer, en fejekone, travle forbipasserende ' optagelser af almindelige mennesker en almindelige dag ved WTC. Umiddelbart efter den 11. september klippede Troell disse optagelser af arkitektur og dagligdag sammen med arkivoptagelser til musik af Arvo Pärts. "Reflextion" er Jan Troells ordløse refleksion over tragedien ved World Trade Center.

Referencer

Eksterne henvisninger 
 

Danske film fra 2002
Film fra Danmark (administrationskategori)
Dokumentarfilm fra Danmark
Hjalli - en usædvanlig børnehave

Hjalli - en usædvanlig børnehave er en film instrueret af Lone Falster.

Handling 
I Hjalli, en børnehave i Hafnarfjördur uden for Reykjavik i Island, tilbydes børnene samme pædagogik, men med forskellig vægtning hos de to køn. Pædagogerne søger at modarbejde ulighed og uretfærdighed under hensyntagen til kønnenes forskellighed, og med filmen lægges der op til debat om, hvordan daginstitutionen opfatter sin rolle i opdragelsen af piger og drenge. I filmen registreres børnene i hverdagen – fuldt knald på og masser af liv – efterfulgt af et interview med børnehavens leder.

Referencer

Eksterne henvisninger 
 

Danske film fra 1991
Dokumentarfilm fra Danmark
Sidste stop Forchhammersvej

Sidste stop Forchhammersvej er en film instrueret af Christian Vorting, Julie Runa.

Handling 
I hjertet af Frederiksberg ligger endestationen for en gruppe mennesker, der livet igennem har haft det næste fix som eneste faste holdepunkt. DR2 har besøgt Danmarks første plejehjem for narkomaner. Et sted, hvor livet leves i slowmotion og på lånt tid.

Referencer

Eksterne henvisninger 
 

Danske film fra 2007

Dokumentarfilm fra Danmark
Asha

Asha er en dokumentarfilm fra 1970 instrueret af Jens Bjerre.

Handling 
I Indien lever der tre millioner spedalske, hvoraf en million er børn. Der er dog gode muligheder for helbredelse, hvis sygdommen kommer under behandling på et tidligt stadium. I samarbejdet med WHO driver Red Barnet et behandlingscenter i delstaten Orissa, og filmen viser arbejdet i og omkring dette center.

Referencer

Eksterne henvisninger 
 

Danske film fra 1970

Dokumentarfilm fra Danmark
Hvor går grænsen...

Hvor går grænsen... er en dansk dokumentarfilm fra 2005, der er instrueret af Lars Feldballe Petersen.

Handling 
I Irak sætter en amerikansk oberstløjtnant pistolen mod en fanges hoved og tvinger ham til at afsløre sine attentat-planer. Oberstløjtnanten redder sine mænd, men bliver senere stillet for en militærdomstol. I England konfronteres den forhenværende indenrigsminister Jack Straw med en række eksempler på vold og overgreb i engelske fængsler. Men der er ikke mange stemmer i at forbedre fangers vilkår. I Haag bliver en tidligere bosnisk soldat dømt ved Menneskerettighedsdomstolen, selv om hans overordnede tvang ham til at udføre krigsforbrydelserne. I Frankfurt truer en tysk politiofficer en kidnapper med vold for at redde et lille barn, og sagen deler den tyske befolkning i to - for hvor går grænsen mellem menneskerettigheder og sikkerhed? Med stærke eksempler og nærværende optagelser og interviews tegner filmen et globalt billede af et højaktuelt dilemma.

Referencer

Eksterne henvisninger 
 

Danske film fra 2005

Dokumentarfilm fra Danmark
Outdong Dreams

Outdong Dreams er en film instrueret af Nima Hajarzadeh og Markus Støvring.

Handling 
I løbet af 15 år kan et helt liv leves. På godt og ondt. Chhak er et levende bevis på dette. Som tidligere barnestjerne i Phnom Penhs ubarmhjertige underholdningsindustri, kan han tale med om op- og nedture. Med en række af Cambodjas populæreste komediefilm bag sig er han et kendt ansigt, og begejstrede tilråb fra unge som gamle er en naturlig del af Chhaks hverdag.

Referencer

Eksterne henvisninger 
 

Danske film fra 2007

Oplysningsfilm fra Danmark
Mats Gustafson Long Island, N.Y.

Mats Gustafson Long Island, N.Y. er en film instrueret af Emil Noel.

Handling 
I modebranchen findes et antal verdensberømte fotografer og et lille antal ligeså berømte illustratorer, denne film handler om en af de bedste. Mats Gustafson (1951) er med sine akvareller blevet verdensberømt for sine unikke illustrationer af haute couture, og har gennem de sidste 25 år arbejdet for alle de helt store modehuse såvel som modemagasiner. For tiden takker han, for det meste, nej til arbejde af den slags og helliger nu sin streg til sig selv og til sin egen kunst. Fra sit nye atelier på Long Island fortæller han i dette portræt åbent om sine erfaringer, overvejelser og sin tvivl om at skulle sadle om midt i livet. Hvordan det påvirker hans liv og virke at forlade Manhattan efter 25 år; og ikke mindst sit forhold til sin mor og hjemlandet Sverige

Referencer

Eksterne henvisninger 
 

Danske film fra 2005

Dokumentarfilm fra Danmark
Learning to be free

Learning to be free er en film instrueret af Mads Volquartz, Cecilie Kallestrup.

Handling 
I Myanmar har folket langt om længe fået demokrati. Men efter at have været undertrykt af et militærdiktatur i mere end 40 år, er det ikke alle, der ved, hvad et demokrati er. Det er langt fra alle, der har råd til at sende deres børn i skole, og selv, hvis man får plads i en af statsskolerne, er det ikke givet, at der er ytringsfrihed og menneskerettigheder på skoleskemaet. Derfor har den unge munk Owen taget sagen i egen hånd og bygget en skole. Da han var lille, havde hans forældre ikke råd til at sende ham i skole, og i klosteret drømte han om at få en uddannelse. I dag forsøger han at give børnene fra hans hjemstavn den chance, han aldrig selv fik. Nemlig chancen for at få undervisning. I skolen lærer han ikke bare sine elever at læse og skrive. Han lærer dem også at tænke kritisk og stille spørgsmål, så de ved, hvad det vil sige, at bo i et demokratisk samfund. Det gamle regime spøger i kulissen, og det er ikke altid en nem opgave at drive en skole i en gammel diktaturstat. Men han giver ikke op. Han ved nemlig, at det kræver hårdt arbejde, hvis Myanmars ungdom skal kunne tage vare på folkets nyvundne demokrati i fremtiden.

Referencer

Eksterne henvisninger 
 

Danske film fra 2012

Oplysningsfilm fra Danmark
Burma
Flikflak i slummen

Flikflak i slummen er en dansk oplysningsfilm fra 2011, der er instrueret af Ida Sofie Benkert Holtet og Mads Peter Gøbel Elmquist.

Handling 
I Nairobis slumområder, hvor arbejdsløsheden er høj og mulighederne få, træner unge selvlærte akrobatikgrupper hårdt for at få deres inderste ønske opfyldt - at komme til udlandet og tjene penge på shows. Filmen følger en flok unge akrobater fra slumområdet Kayole, der mødes hver morgen for at holde formen intakt og øve sig på de tricks, som endnu ikke er fuldendte. Seerne præsenteres for de erfarne akrobater John og Alex, der fortæller om at arbejde i Israel, og hvordan de derefter har kunnet give deres familie et bedre liv. Samtidig møder seerne Kevin, der inspireret af John og Alex droppede studierne for at dyrke akrobatik på fuldtid. I filmen kommer Kevin på den ultimative prøve, da han skal optræde på sin gamle folkeskole. Her skal han bevise over for sin gamle matematiklærer, at selvom man ikke var god i skolen, kan man sagtens blive til noget. Filmen byder på dristige menneskepyramider og kraftfulde spring og giver en utraditionel skildring af unge mænds kamp for en bedre tilværelse midt i slummens håbløshed.

Referencer

Eksterne henvisninger 
 

Danske film fra 2011
Oplysningsfilm fra Danmark
Bzat - ni dage bag barrikaderne

Bzat - ni dage bag barrikaderne er en dokumentarfilm af Bent Staalhøj.

Handling 
I Ryesgade-kvarteret bragede det løs i efteråret 1986. BZ'erne tog nogle kondemnerede ejendomme i besiddelse, og pressen satte fokus på konflikten mellem BZ'erne, politi og politikere. Filmen registrerer dag for dag, hvad der skete - fra bz'ernes synspunkt. Samtidig gives et historisk rids af 80'ernes besættelser og de konfrontationer, der fulgte.

Referencer

Eksterne henvisninger 
 
Den fulde film på youtube

Danske film fra 1987

Dokumentarfilm fra Danmark
Ungdomsfilm fra Danmark
Dansksprogede film
Kong Christian IX modtager Storhertug Friedrich-Franz af Mecklenburg Schwerin

Kong Christian IX modtager Storhertug Friedrich-Franz af Mecklenburg Schwerin er en film instrueret af Peter Elfelt.

Handling 
I september 1903 åbnede De Danske Statsbaner en færgerute mellem Gedser i Danmark og Warnemünde i Tyskland. Optagelserne er fra indvielsen med blandt andet Kong Christian IX, Storhertug Friedrich Franz IV af Mecklenburg Schwerin (1882-1945), Kronprins Frederik samt medlemmer af ministeriet Deuntzer (1901-1905).

Referencer

Eksterne henvisninger 

Danske film fra 1903

Stumfilm fra Danmark
Begivenheder i 1903
Gedser
Siamesisk boksning

Siamesisk boksning er en film instrueret af Hakon Mielche.

Handling 
I Siam må bokserne bruge både arme og ben, hænder og albuer. Nakkeslag er tilladt. Bokserne beder først om gudernes hjælp, og under hele kampen spiller et orkester. Musikken følger kampens tempo og dramatik. Hver omgang er på tre minutter, og to sekundanter tager sig af bokserne, som næsten aller er professionelle.

Referencer

Eksterne henvisninger 
 

Danske film fra 1954

Dokumentarfilm fra Danmark
Film fra Galathea 2
Motley's Law

Motley's Law er en film instrueret af Nicole N. Horanyi.

Handling 
I slutningen af 2014 vil de sidste internationale kampstyrker trække sig ud af Afghanistan. 38-årige Kimberley Motley har forladt sin mand og tre børn hjemme i USA for at arbejde som forsvarsadvokat i Kabul. Hun er den eneste udenlandske advokat, som har licens til at procedere i de afghanske retssale, for ikke at nævne den eneste kvinde. Sammen med sin afghanske assistent Khalil, forsvarer Kimberley vestlige og afghanske klienter der er anklaget for kriminelle handlinger. Penge og prestigefyldte menneskerettighedssager har drevet hende i 5 år, men trusler og landets tilstand gør det svære og svære for Kimberley at fortsætte sit arbejde.

Referencer

Eksterne henvisninger 
 

Danske film fra 2015

Dokumentarfilm fra Danmark
Mit andet navn

Mit andet navn er en film instrueret af Stine Exler, Johanne Haaber Ihle.

Handling 
I Somaliland har alle mænd et øgenavn, ofte et drillende navn tildelt af familie, venner eller bekendte med udgangspunkt i en særlig hændelse eller et specielt udseende. Bag hvert øgenavn gemmer sig en personlig historie fra livet i et land, der er mærket af tidligere britisk kolonisering og interne stridigheder. Et land, der kæmper for anerkendelse og selvstændighed fra Somalia.

Referencer

Eksterne henvisninger 
 

Danske film fra 2006

Oplysningsfilm fra Danmark
Min dal - tilbage til Limfjorden

Min dal - tilbage til Limfjorden er en film instrueret af Jacob Jørgensen, Henrik Lundø.

Handling 
I sommeren 2008 rejste Hans Edvard Nørregård-Nielsen med skonnerten Mira gennem Limfjorden, fra Thyborøn i vest til Hals i øst. Formålet med turen var at samle stof sammen til et stort bogværk om fjorden; En slags kærlighedserklæring til Limfjorden. I filmen sejler vi gennem fjorden, går i land, hvor det er nødvendigt, ser på vigtige steder og hører om Limfjordens digtere. Hans Edvard Nørregård-Nielsen fortæller om Limfjordens betydning som litterært og kunstnerisk arnested. Han taler undervejs med sin medrejsende, fotografen Kirsten Klein, om Limfjorden som motiv og Limfjorden før og nu.

Referencer

Eksterne henvisninger 
 

Danske film fra 2011

Portrætfilm fra Danmark
TA' Box

TA' Box er en film instrueret af Peter Louis-Jensen.

Handling 
I sort/hvid ses bagning af en hash-kage. I farve ses samlingen af en TA'-Box-pose. Personernes ansigter ses aldrig - kun deres hænder. De to forløb parallelklippes.

Referencer

Eksterne henvisninger 
 

Danske film fra 1969

Eksperimentalfilm fra Danmark
The house inside her

The house inside her er en film instrueret af Pernille Rose Grønkjær, Astrid Kruse Jensen.

Handling 
I stedet for at følge en kronologisk fremadskridende fortælling må beskueren overgive sig til filmen, som er et poetisk billeddigt, hvor man selv skaber sammenhænge og betydning. Traditionelle parametre som tid og fortælling er sat delvis ud af spil. Filmen flyder over og bliver en del af det fysiske udstillingsrum, hvor birketræsstammer fra en af filmens scener danner et installatorisk rum omkring beskueren. Resultatet er et både sanseligt og forførende billedunivers, der bevæger sig i grænseområdet mellem drøm og virkelighed. Ikke kun kronologien er sat ud af spil i filmen, men også det realistiske rum. Naturlovene er ophævet, og rummet er i højere grad et psykologisk rum, hvor en kvinde drømmende bevæger sig rundt.

Referencer

Eksterne henvisninger 
 

Danske film fra 2011

Kortfilm fra Danmark
Entras si quieres y sales si puedes

Entras si quieres y sales si puedes er en dansk oplysningsfilm fra 2006, der er instrueret af Yans Felippe Geckler Medina og Malene Rykær.

Handling 
I Tegucigalpa, hovedstaden i Honduras, møder seerne Carlos og Isabel, to unge mennesker med talrige tatoveringer, der er ladet med symboler. Hvilke budskaber skal tatoveringerne bringe til deres omgivelser? De skal være med til skabe respekt. I filmen fortæller de to unge selv om deres liv i de bander, hvis symbol de bærer, og om deres kamp for slippe ud igen til et anstændigt liv.

Referencer

Eksterne henvisninger 
 

Danske film fra 2006

Oplysningsfilm fra Danmark
Jiddisch musik

Jiddisch musik er en film instrueret af Marian Hirschorn.

Handling 
I tiden før 2. Verdenskrig levede Østeuropas jøder i små byer, "shtetlekh", og talte næsten udelukkende jiddisch – en slags tysk blandet med hebraisk og lokalt sprog. Musik spillede en væsentlig rolle i deres liv. Nu eksisterer disse byer ikke mere, og med den ældre generation forsvinder også jiddisch som levende sprog. Gennem sang og musik beskrives miljøet dengang.

Referencer

Eksterne henvisninger 
 

Danske film fra 1987

Dokumentarfilm fra Danmark
Storbyportrætter

Storbyportrætter er en film instrueret af Kassandra Wellendorf.

Handling 
I tiden omkring Østblokkens sammenbrud i slutningen af 80'erne lavede Kassandra Wellendorf en serie storbyportrætter. Små film præget af instruktørens sanselige billedsprog. Personlige øjebliksbilleder fra et Europa i forandring. I »Golem Praha« (1994) sammenkædes et fabulerende billedforløb, løseligt baseret på jødisk mytologi, med iagttagelser fra den tjekkiske hovedstad. »Mind the Gap« (1992) udspiller sig i undergrundsbanen i London, hvor den ydre virkeligheds rationelle orden undermineres af drømmesyner fra den rejsendes underbevidsthed. »Polina Leningrad« (1989) er mindre grotesk og mere sværmerisk. En kvinde spiller Prokofiev på klaveret, og de romantiske og længselsfulde følelser breder sig fra musikken ud i byens maleriske rum.

Referencer

Eksterne henvisninger 
 

Dokumentarfilm fra Danmark
Det tredje hus

Det tredje hus er en dansk oplysningsfilm fra 2012, der er instrueret af Pernille Gliese Pedersen og Marie Ramhøj.

Handling 
I udkanten af det nordøstlige Cambodjas jungle finder man Kreung-stammen. De lever af at dyrke ris og derfor er en stor og arbejdsom familie det vigtigste for at overleve. Men det betyder ikke, at romantikken er død i Kreung-landsbyerne. Hos Kreung-stammen har man typisk tre huse: et i landsbyen, et i marken og et til kærligheden. Når døtrene når puberteten bygger deres forældre dem et 'kærlighedshus'. Her har de fred til at have ligeså mange drenge overnattende, de har lyst til, indtil de finder kærligheden.

I filmen møder seerne en helt almindelig Kreung-familie; bedstemoren Gadam fandt sin mand i et kærlighedshus, moren Saper fandt sin mand i et kærlighedshus. og nu skal den 15-årige datter Buntei til at finde en kæreste i sit nye kærlighedshus. Seerne oplever familiens dagligdag gennem de tre huse: den hårde virkelighed i marken, aftenerne med hygge i landsbyhuset og kærlighedshistorierne fra kærlighedshuset. Traditionen med kærlighedshusene har eksisteret, så langt tilbage man kan huske i stammen. I et samfund hvor kampen for overlevelse er så allestedsnærværende, mener Kreungerne alligevel, at kærligheden er det vigtigste de har: Risene er det der gør de overlever, men kærligheden er det der gør de lever.

Referencer

Eksterne henvisninger 
 

Danske film fra 2012
Cambodja
Oplysningsfilm fra Danmark